Úradný vestník L 187 , 20/07/1999 S. 0027 - 0031



Nariadenie Komisie (ES) č. 1573/1999 z 19. júla 1999, ktorým sa ustanovujú podrobné pravidlá pre uplatňovanie nariadenia Rady (ES) č. 2201/96 o vlastnostiach sušených fíg, na ktoré sa vzťahuje pomoc v zmysle schémy pomoci pre pestovanie KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhov s výrobkami zo spracovaného ovocia a zeleniny [1], ktoré bolo naposledy zmenené a doplnené nariadením (ES) č. 2199/97 [2], najmä na jeho článok 4 (9), (1) keďže hlava I nariadenia (ES) č. 2201/96 zaviedla systém pomoci pri výrobe niektorých spracovaných produktov získaných z ovocia a zeleniny; keďže nariadenie Komisie (ES) č. 504/97 z 19. marca 1997, ktorým sa ustanovujú podrobné pravidlá pre uplatňovanie nariadenia Rady (ES) č. 2201/96 o systéme pomoci pre výrobu produktov spracovaných z ovocia a zeleniny [3] doplnené nariadením (ES) č. 702/1999 [4] na tento systém pomoci; keďže bez toho, aby tým boli dotknuté ostatné ustanovenia nariadenia (ES) č. 504/97, museli byť stanovené určité špecifické predpisy pre požadované vlastnosti sušených fíg – pokiaľ tieto majú spĺňať nárok na pomoc pri produkcii; (2) keďže kvalita sušených fíg pred spracovaním a po spracovaní je rozdielna; keďže pre určité druhy produktov sa musí stanoviť minimálna cena a pomoc na výrobu; keďže v spoločenstve sa produkujú predovšetkým dva druhy sušených fíg, maloplodné a iné; keďže základnou vlastnosťou, ktorá rozlišuje trhovú cenu oboch druhov je ich veľkosť; keďže minimálna cena a pomoc sa musí z tohto dôvodu stanoviť pre najreprezentatívnejšiu triedu veľkosti oboch druhov sušených fíg určených na priamu konzumáciu, cena a pomoc uplatniteľná na ostatné veľkosti sa musí vytvoriť podľa týchto cien a výšky pomoci; (3) keďže cieľom minimálnych kvalitatívnych požiadaviek ustanovených v článku 4 (4) b) nariadenia (ES) č. 2201/96 je zabrániť produkcii výrobkov po ktorých nie je žiadny dopyt alebo ktoré by narušili trh; keďže takéto požiadavky musia vychádzať z tradičných slušných výrobných postupov; keďže s cieľom zabezpečiť súlad s týmito ustanoveniami sa musia definovať minimálne vlastnosti požadované pre nespracované sušené figy nakúpené spracovateľmi a sušené figy, ktoré majú nárok na poskytnutie pomoci; (4) keďže s cieľom zabezpečiť jednotné uplatňovanie sa musia ustanoviť predpisy na vykonávanie kontrol charakteristík sušených fíg pred a po spracovaní; (5) keďže niektoré požiadavky tohto nariadenia si vyžadujú ďalekosiahle úpravy a zmeny vo výrobnom a spracovateľskom sektore; keďže tieto požiadavky sa musia z tohto dôvodu zavádzať progresívne počas piatich hospodárskych rokov nasledujúcich po nadobudnutí účinnosti tohto nariadenia; (6) keďže toto nariadenie zahŕňa ustanovenia pre figy v článkoch 1 a 2 nariadenia Komisie (EHS) č. 1709/84 z 19. júna 1984 o minimálnych cenách splatných pestovateľom a výškach pomoci na výrobu určitých spracovaných druhov ovocia a zeleniny pripadajúcich do úvahy pre pomoc na výrobu [5], ktoré bolo naposledy zmenené a doplnené nariadení (ES) č. 1591/98 [6], aktualizované v súlade s právnym, technickým a ekonomickým vývojom; keďže z tohto dôvodu sa články 1 a 2 tohto nariadenia a príloh I, II a III k tomuto nariadeniu musia zrušiť; (7) keďže opatrenia uvedené v tomto nariadení sú v súlade so stanoviskom Riadiaceho výboru pre výrobky spracované z ovocia a zeleniny, PRIJALA TOTO NARIADENIE: Článok 1 1. Aby vznikol nárok na vyplatenie minimálnej ceny, nespracované sušené figy musia spĺňať požiadavky stanovené v prílohe II. 2. Aby vznikol nárok na vyplatenie pomoci, sušené figy a figová pasta musia spĺňať požiadavky stanovené v prílohe III. 3. Stanoví sa minimálna cena splatná producentovi za nespracované sušené figy a pomoc na produkciu sušených fíg sa stanoví na produkty zodpovedajúce opisu uvedenému v prílohách II a III samostatne a jednotlivo v rozsahu 75 až 105 plodov na kg v prípade maloplodých odrôd a 65 až 85 plodov na kg v prípade ostatných odrôd. V prípade ostatných sušených fíg sa minimálna cena a výška pomoci vynásobí jedným z koeficientov uvedených v prílohe I. Článok 2 1. Vlastnosti a veľkosti nespracovaných sušených fíg sa overia na reprezentatívnych vzorkách celej dávky, ktoré odoberie spracovateľ po dohode s výrobcom. Vzorky preskúma spracovateľ aj výrobca a výsledky takéhoto overovania sa zaznamenávajú. S týmto cieľom sa pojmom "dávka" označujú všetky produkty, ktoré predkladá súbežne pestovateľ alebo organizácia pestovateľov spracovateľovi na prevzatie. 2. V prípade sušených fíg spracovateľ skontroluje každú predanú dávku vzorkovaním, či produkty spĺňajú požadované vlastnosti na poskytnutie pomoci a či majú správnu veľkosť. Výsledky takýchto overovaní sa zaznamenávajú. Minimálna netto hmotnosť každej vzorky určenej na kontrolu je jeden kilogram. 3. Členské štáty môžu prijať vnútroštátne ustanovenia, pokiaľ ide o odchýlky kvality, týkajúcej sa najmä minimálneho percenta, kontrol a miesta určenia. Článok 3 Články 1 a 2 nariadenia (EHS) č. 1709/84 a prílohy I, II a III k nariadeniu (EHS) č. 1709/84 sa rušia. Článok 4 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Bude sa uplatňovať od hospodárskeho roku 1999/2000. Toto nariadenie je záväzné vo svojej celistvosti a priamo uplatniteľné vo všetkých členských štátoch V Bruseli 19. júla 1999 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 303, 6.11.1997, s. 1. [3] Ú. v. ES L 78, 20.3.1997, s. 14. [4] Ú. v. ES L 89, 1.4.1999, s. 26. [5] Ú. v. ES L 162, 20.6.1984, s. 8. [6] Ú. v. ES L 208, 24.7.1998, s. 14. -------------------------------------------------- PRÍLOHA I KOEFICIENTY UPLATNITEĽNÉ NA MINIMÁLNU CENU A NA POMOC PRI PRODUKCII Veľkosť (Počet plodov na kg) | Koeficient uplatniteľný na minimálnu cenu a na výšku pomoci pri produkcii | Maloplodé odrody | Ostatné odrody | Menej ako (75) plodov/kg | Menej ako (65) plodov/kg | 1,2 | (75 až 105) plodov/kg | (65 až 85) plodov/kg | 1 | (106 až 136) plodov/kg | (86 až 115) plodov/kg | 0,8 | Veľkostne netriedené produkty | Veľkostne netriedené produkty | 0,65 | Hospodársky rok | Koeficient uplatniteľný na minimálnu cenu | Koeficient uplatniteľný na pomoc | 1999/2000 | 0,70 | 1,0 | 2000/2001 | 0,70 | 1,0 | 2001/2002 | 0,65 | 0,9 | 2002/2003 | 0,65 | 0,8 | 2003/2004 | 0,65 | 0,7 | -------------------------------------------------- PRÍLOHA II VLASTNOSTI NESPRACOVANÝCH SUŠENÝCH FÍG 1. Definícia Nespracované sušené figy sa získali zo zrelého ovocia odrôd Ficus carica domestica L., vysušených prirodzeným spôsobom. 2. Minimálne požiadavky a tolerancie Nespracované sušené figy musia: - mať maximálny obsah vlhkosti 24 %, - mať minimálnu veľkosť 136 plodov na kilogram v prípade maloplodých odrôd [1] a 116 plodov na kilogram v prípade ostatných odrôd, - mať tenkú šupku a dužinu medovitej konzistencie, - mať homogénnu farbu, - byť čisté a neobsahovať prakticky žiadne cudzie látky. V každej dávke budú povolené nasledovné tolerancie [2]: - poškodením z akejkoľvek príčiny, z ktorých nie viac ako 18 % fíg poškodených hmyzom, - 3 % z počtu alebo hmotnosti sušených fíg nevhodných na spracovanie. [1] Cuello de Dama, Pajarito, Granito, Preto de Torres, Pingo de mel or Moscatel, Cachopeira, Cotio, Branco do Duoro, Rei branco, Rei preto, Cordoví, Blancos, De la Casta, Verdejos. [2] Do konca hospodárskeho roku 2003/04 sú povolené nasledovné tolerancie: - 40 % pre hospodárske roky 1999/2000 a 2000/01 a 35 % pre nasledujúce hospodárske roky, podľa počtu alebo hmotnosti sušených fíg s vnútornými alebo vonkajšími poškodeniami z akejkoľvek príčiny, z toho nie viac ako 25 %, pre hospodárske roky 1999/2000 a 2000/01 a 20 % v nasledujúcich hospodárskych rokoch fíg poškodených hmyzom, - 10 % pre hospodárske roky 1999/2000 a 2000/01 a 6 % pre nasledujúce hospodárske roky, podľa počtu alebo hmotnosti sušených fíg nevhodných na spracovanie. -------------------------------------------------- PRÍLOHA III A. VLASTNOSTI SUŠENÝCH FÍG 1. Definícia Sušené figy sa získali zo zrelého ovocia odrôd Ficus carica domestica L.prirodzeným spôsobom. 2. Minimálne požiadavky a tolerancie Sušené figy musia: - mať maximálny obsah vlhkosti 24 %, - mať minimálnu veľkosť 136 plodov na kilogram v prípade maloplodých odrôd [1] a 116 plodov na kilogram v prípade ostatných odrôd, - mať tenkú šupku a dužinu medovitej konzistencie, - mať homogénnu farbu, - byť čisté a neobsahovať prakticky žiadne cudzie látky. V každej dávke budú povolené nasledovné tolerancie: - poškodením z akejkoľvek príčiny, z ktorých nie viac ako 15 % fíg poškodených hmyzom. B. VLASTNOSTI FIGOVÝCH PÁST Definícia a minimálne požiadavky Figové pasty sa získavajú z nespracovaných sušených fíg zodpovedajúcich charakteristikám stanoveným v Prílohe II s výnimkou veľkosti, môžu byť aj menšie. Nespracované sušené figy používané na výrobu pást sa musia umyť v horúcej vode a vysušiť horúcim vzduchom. Môžu mať maximálny obsah vlhkosti 24 %. [1] Cuello de Dama, Pajarito, Granito, Preto de Torres, Pingo de mel or Moscatel, Cachopeira, Cotio, Branco do Duoro, Rei branco, Rei preto, Cordoví, Blancos, De la Casta, Verdejos. --------------------------------------------------